
	OBČINA KOMEN

	Občinski svet 

	Komen 86, 
6223 Komen




Številka:	032-0011/2026-
Datum: 		29. 7. 2026
ZAPISNIK

24. redne seje občinskega sveta Občine Komen, ki je bila v ponedeljek, 29. 7. 2026, ob 17.00 uri v sejni sobi Občine Komen..

PRISOTNI:
Člani občinskega sveta:
	Marko Bandelli, Damjan Grmek, Adrijana Konjedič, Urban Grmek Masič, Stojan Kosmina, Jožef Strnad, Goran Živec, David Zegal, Dunja Peric, Bojan Žlebnik



ODSOTNI: Alenka Tavčar

Občinska uprava: Tanja Saražin Strnad, Suzana Žvokelj Ferjančič

Vabljeni:
· Peter Švagelj, član NO,
· Leon Kobetič, LOCUS prostorske informacijske rešitve d.o.o., k točkam 5., 6., 7. 

OSTALI PRISOTNI: /

Predstavniki medijev /

Seji predseduje mag. Erik Modic, župan. Pove, da se seja občinskega sveta snema.

	Točka 1: Otvoritev seje in ugotovitev sklepčnosti


Vse navzoče je pozdravil župan, mag. Erik Modic. Ugotovi, da se seje trenutno udeležuje 10 članov občinskega sveta ter da je sklepčnost zagotovljena.

Točka 2: Pregled realizacije sklepov in potrditev zapisnika 23. redne seje občinskega sveta z dne 22. 6. 2026.
Člani občinskega sveta so z gradivom prejeli osnutek zapisnika 23. redne seje z dne 22. 6. 2026. 

Pripombo na zapisnik poda Adrijana Konjedič (razprava k tč. 5: »Letno poročilo koncesionarja o izvajanju gospodarske javne službe za pokopališko dejavnost v Občini Komen v letu 2025 – seznanitev«, naj se dopolni z zapisom:
· Obenem še predlaga skupni sestanek vseh predstavnikov vaških odborov na občini, da se jih seznani z obravnavano problematiko.
Seji se pridružita Metka Zver (ob 17.04 uri) in Ivo Kobal (ob 17.07 uri).

Župan da na glasovanje naslednji sklep

SKLEP št. 1
Potrdi se zapisnik 23. redne seje z dne 22. 6. 2026 z upoštevanjem pripombe, ki jo podala Adrijana Konjedič.

Prisotnih je 12 članov sveta. 
Sklep je bil soglasno, z 12 glasovi ZA sprejet.

Točka 3: Določitev in potrditev dnevnega reda 
Člani OS so predlog dnevnega reda prejeli s sklicem seje. Pripomb na tako predlagani DR ni bilo.

Župan da na glasovanje naslednji

SKLEP št. 2
Sprejme se tako dopolnjeni dnevni red:
4. Predlog Pravilnika o spremembah in dopolnitvah Pravilnika o dodeljevanju proračunskih sredstev za spodbujanje zaposlovanja v Občini Komen;
5. Predstavitev dosedanjih postopkov priprave strokovnih podlag in drugih aktov, vezanih na spremembo občinskega prostorskega akta; 
6. Predstavitev pobud občanov in stališč pripravljavca Locus nanje; 
7. Predstavitev naslednjih korakov in časovnice;
8. Napredek pri pripravi OPN;
9. Vprašanja, pobude, odgovori. 

Prisotnih je 12 članov sveta. 
Sklep je bil soglasno, z 12 glasovi ZA sprejet.

Točka 4: Predlog Pravilnika o spremembah in dopolnitvah Pravilnika o dodeljevanju proračunskih sredstev za spodbujanje zaposlovanja v Občini Komen
Obrazložitev poda Suzana Žvokelj Ferjančič, občinska uprava.

Župan odpre razpravo.

David Zega zaprosi za pojasnilo ali je pri izjemi za ukrep samozaposlovanje pogoj ta, da samostojni podjetnik opravlja zgolj dejavnost na območju občine Komen ali je pogoj tudi ta, da ima s.p. sedež v občini.
Suzana Žvokelj Ferjančič pojasni, da sta zahtevana oba pogoja.

Na glasovanje je bil dan

SKLEP št. 3
Sprejme se Pravilnik o spremembah in dopolnitvah Pravilnika o dodeljevanju proračunskih sredstev za spodbujanje zaposlovanja v Občini Komen v predlaganem besedilu.

Prisotnih je 12 članov sveta. 
Sklep je bil soglasno, z 12 glasovi ZA sprejet.

Točka 5: Predstavitev dosedanjih postopkov priprave strokovnih podlag in drugih aktov, vezanih na spremembo občinskega prostorskega akta
Župan pozove pobudnika za sklic te seje, Gorana Živca, da natančneje obrazloži razloge za obravnavo te točke.

Goran Živec pove:
· Kljub večkratnim pozivom Občinskega sveta in Odbora za gospodarstvo, okolje in prostor ter gospodarske javne službe, s strani  pripravljavca OPN (podjetja LOCUS d.o.o), ni odziva. Svetniki že dlje časa niso seznanjeni s potekom postopkov priprave OPN. Pove, da je to ključni razlog za sklic seje, na katero je povabljen tudi direktor LOCUSA, Leon Kobetič. Poudari, da je OPN je ključni dokument na katerem se razvoj občine gradi ali pa zalomi. Zaprosi za obrazložitev, v kakšni fazi je trenutno priprava OPN.

Župan odpre razpravo.

Leon Kobetič, direktor LOCUS d.o.o. poda daljši odgovor. Pove, da se ne čutijo odgovorne, da OPN ne teče kot bi moral in da je na marsikateri točki prišlo do nerazumevanja. Poudari, da so zgolj pripravljavci akta, odločitev kakšen OPN želimo, pa je v rokah odločevalcev (občina, župan, občinski svet). Pove, da se z odločevalci še niso uskladili o konceptu OPN. Formalni dokument (sklep) za »štart« OPN ni še pripravljen oz. podpisan s strani župana. Pojasni, da so vse aktivnosti, ki so narejene do sedaj, le osnova za osnutek akta. Priprava OPN se prične šele s sprejemom sklepa.
Vključi se župan. Pove, da gre za nesporazum glede razumevanja, kaj je sploh osnova za pričetek postopka priprave OPN. Naveže se na gradivo, ki so ga svetniki prejeli k obravnavi te točke (seznanitev z dosedanjimi postopki priprave strokovnih podlag in drugih aktov, vezanih na spremembo občinskega prostorskega akta).

V nadaljevanju poteka daljša in burna razprava v katero se vključijo svetniki: Marko Bandelli, Bojan Žlebnik, Goran Živec, Adrijana Konjedič, Jože Strnad, Ivo Kobal, Metka Zver. 

Večina svetnikov izrazi presenečenje, ogorčenost in nezadovoljstvo nad predstavljenim potekom priprave OPN. Ugotavljajo, da njihovi predlogi in stališča niso bili ne slišani in ne upoštevani, sprašujejo čemu potem sploh vsa trud in angažiranost. Pogrešajo več konkretnega in usklajenega sodelovanja z LOCUS-om. 
Bojan Žlebnik večkrat spomni na vse pozive Odbora za gospodarstvo, okolje in prostor ter gospodarske javne službe glede spremljanja aktivnosti pri pripravi akta. Izrazi veliko nezadovoljstvo nad predstavljenim ter nad delom pristojnih v občinski upravi in delom Nadzornega sveta pri nadzoru postopka.
Župan in direktor Leon Kobetič sproti odgovarjata na zastavljena vprašanja, večkrat izpostavila nerazumevanje postopka ter zakonskih podlag s strani nekaterih občinskih svetnikov.

Ob 18.55 uri župan zaključi točko in odredi desetminutni odmor.

Seja se nadaljuje ob 19.05 uri.

Točka 6: Predstavitev pobud občanov in stališč pripravljavca Locus nanje 
Župan uvodoma pove, da se seja pri obravnavi Tč.5, v skladu z 29. točko Poslovnika občinskega sveta Občine Komen (Uradni list RS 80/09, 39/14, 76/25, 770/26), zapre za javnost.

Na glasovanje da naslednji 

SKLEP št. 4
Obravnava Točke  6. Predstavitev pobud občanov in stališč pripravljavca Locus nanje se zapre za javnost. Pri obravnavi točke so v prostoru prisotni člani občinskega sveta, župan mag. Erik Modic, javna uslužbenka Tanja Saražin Strnad, član Nadzornega odbora Peter Švagelj, direktor podjetja Locus Leon Kobetič.

Obravnava Točke 6. se zvočno ne snema. Zapisnik obravnave točke se vodi in hrani ločeno ter ni javno dostopen.

Prisotnih je 12 članov sveta. 
Sklep je bil soglasno, z 12 glasovi ZA sprejet.

Po zaključeni obravnavi in končani razpravi da župan na glasovanje naslednji

SKLEP št. 5
Občinski svet Občine Komen zahteva, da izdelovalec Locus d.o.o. pri pripravi osnutka sprememb in dopolnitev odloka o občinskem prostorskem načrtu Občine Komen št. 1 (OPN-1) poleg strokovnih stališč družbe Locus d.o.o. do prejetih pobud upošteva tudi stališča odbora občinskega sveta Občine Komen za gospodarstvo, okolje in prostor ter gospodarske javne službe. V osnutek OPN-1 se zato vključijo vse pobude, ki so skladne s stališči odbora za gospodarstvo, okolje in prostor ter gospodarske javne službe.

Prisotnih je 12 članov sveta. 
Sklep je bil soglasno, z 12 glasovi ZA sprejet.

Točka 7: Predstavitev naslednjih korakov in časovnice
Direktor Leon Kobetič predstavi posodobljeno časovnico in opozori na dejstvo, da časovnica ne vključuje morebiti dodatno potrebna usklajevanja, kar lahko vpliva na nadaljnjo dinamiko postopka priprave in sprejema prostorskega akta.

V nadaljevanju poteka razprava in izmenjava mnenj med svetniki, županom in direktorjem LOCUS-a.

Točka 8: Napredek pri pripravi OPN
Župan pove, da je bila ta tematika izčrpno obravnavana že pri Tč. 5 in Tč. 6, zato obravnava  Tč. 8 ni potrebna.

Svetniki so s predlogom župana soglašali. Obravnave Tč. 8 ni bilo.

Točka 9: Vprašanja, pobude, odgovori
Župan se naveže na pripravo Regionalnega prostorskega programa (RPP) in oddane pripombe, tako na RPP Obale in Krasa kot tudi Goriške regije.
Goran Živec predlaga, da se podane pripombe pošlje pripravljavcu (RRC Koper) in se to potrdi s sklepom OS.

Župan da na glasovanje

SKLEP št. 6
Občinski svet Občine Komen podpira pripombe, ki jih je član občinskega sveta Goran Živec dne 27. 7. 2026 podal na osnutek regionalnega prostorskega plana Obalno-Kraške razvojne regije.

Prisotnih je 12 članov sveta. 
Sklep je bil soglasno, z 12 glasovi ZA sprejet.

Župan prisotne seznani z okvirnimi zneski postavitve montažne in »balonske« športne dvorane na Grofovski.

Jože Strnad spomni na razgrnitev GGN (gozdni gospodarski načrt) v Gasilskem domu v Komnu. Pove, da je GGN pomemben sestavni del OPN. Zato ocenjuje, da je termin razgrnitve popolnoma neprimeren (čas dopustov, sredi tedna, v dopoldanskem času).
Adrijana Konjedič (na pobudo Rajka Kralja, ŠZ Komen) svetnike seznani z nezadovoljstvom glede plačila najemnine za aktivnosti ŠZ v telovadnici podružnične šole v Štanjelu.
Dunja Peric, ravnateljica OŠ Komen, natančno pojasni drugo plat tega »zapleta«.
Marko Bandelli (na pobudo tožeče stranke) zaprosi za pojasnilo glede sporne problematike odvodnjavanja in zamakanja ob stanovanjski hiši v Tomačevici.
Župan pove, da je s problemom dobro seznanjen, s tožnikom je imel že več razgovorov in da je bil dogovorjen postopek, kako naj bi se pristopilo k reševanju tega problema. Namesto dogovorjenega postopka reševanja probleme se je tožnik odločil, da želi problem rešiti po sodni poti. Občina bo upoštevala in spoštovala vse pravne postopke reševanja te zadeve.
Vključijo se še: Ivo Kobal (kako je z vzdrževanjem kolesarskih poti), David Zega (dovozna pot v Gorjanskem, zagotoviti cestno ogledalo).
Župan odgovori, da bo občina preverila na DRSI, kako je s to zadevo.



Seja se je zaključila ob 21.10 uri.






	
	

	Zapisala:
Tanja Saražin Strnad
	



mag. Erik Modic, 
župan

